সাহারা খাতুন এমপির মৃত্যুতে  রাষ্ট্রপতির শোক প্রকাশ

ঢাকা,  ১০ জুলাই ২০২০:

রাষ্ট্রপতি মোঃ আবদুল হামিদ বাংলাদেশ আওয়ামী লীগের  সভাপতিমণ্ডলীর সদস্য , সাবেক স্বরাষ্ট্রমন্ত্রী এডভোকেট সাহারা খাতুন এমপি এর মৃত্যুতে গভীর শোক প্রকাশ করেছেন ।

রাষ্ট্রপতি আজ এক শোক বার্তায় বলেন,

সাহারা খাতুন ছিলেন বাংলাদেশ আওয়ামী লীগের একজন পরীক্ষিত নেতা । বঙ্গবন্ধুর আদর্শের প্রতি অবিচল থেকে তিনি গণতন্ত্রের বিকাশসহ  মুক্তিযুদ্ধের চেতনা বাস্তবায়নে অপরিসীম অবদান রেখেছেন।  তাঁর মৃত্যুতে বাংলাদেশ একজন নিবেদিতপ্রাণ রাজনীতিককে হারালো। তাঁর মৃত্যু দেশের রাজনীতিতে এক অপূরণীয় ক্ষতি ।

রাষ্ট্রপতি মরহুমার বিদেহী আত্মার মাগফিরাত কামনা করেন এবং শোকসন্তপ্ত পরিবারের সদস্যদের প্রতি গভীর সমবেদনা জানান ।